George Washingtonin yliopisto

George Washingtonin yliopisto (engl. George Washington University) on vuonna 1821 perustettu yksityinen yliopisto Washingtonissa, Yhdysvalloissa. Sen alkuperäinen nimi oli Columbian College. Nykyisen nimensä yliopisto on saanut Yhdysvaltain ensimmäisen presidentin, George Washingtonin mukaan. Yliopistossa opiskeli 11 273 perusvaiheen opiskelijaa ja 11 403 maisteri- ja tohtoriopiskelijaa (2021). Henkilökuntaa on 1941. Yliopiston lukukausimaksu on suuruudeltaan 64 990 dollaria. Moni tunnettu amerikkalainen vaikuttaja on opiskellut yliopistossa, esimerkiksi Colin Powell, Harry Reid ja Elizabeth Warren. Oppilaitoksen tieteellisiä saavutuksia korostava kiinalainen ARWU-yliopistoranking arvioi yliopiston maailman huippuyliopistojen listallaan 2021 sijaluokkaan 301–400. Heinäkuussa 2023 yliopiston kanslerina aloitti Ellen Granberg, joka on myös ensimmäinen nainen virassa. Hallinnollisesti yliopisto jakautuu 14 tiedekuntaan (engl. schools): humanististen tieteiden tiedekunta taiteen ja muotoilun tiedekunta kauppatieteellinen tiedekunta kasvatustieteellinen tiedekunta tekniikan ja soveltavien tieteiden tiedekunta kansainvälisen politiikan tiedekunta oikeustieteellinen tiedekunta viestintätieteellinen tiedekunta lääke- ja terveystieteellinen tiedekunta hoitotieteellinen tiedekunta politiikan ja hallinnon tiedekunta ammatillisten opintojen tiedekunta julkisen terveyden tiedekunta julkishallinnon tiedekunta Lähteet Aiheesta muualla Kuvia tai muita tiedostoja aiheesta George Washingtonin yliopisto Wikimedia Commonsissa Virallinen kotisivu (englanniksi)